ตอนที่ห้างโลตัส กาญจนบุรีปรับปรุงเรียบร้อยใหม่ ๆ ได้เดินสำรวจว่าโซนใหม่ มีร้านอะไรน่าสนใจบ้าง แล้วก็เห็นร้านนี้เข้า ร้านอยู่หลบมุมไปหน่อยค่ะ

ร้านเปิดบริการทุกวัน ตั้งแต่ เวลา 9:00-21:30 น.

หาโอกาสมาทานส้มตำที่เคยเห็นจากป้ายประชาสัมพันธ์
..ตอนเข้าร้านได้รับการต้อนรับอย่างดี น้องพนักงานสุภาพ น่ารัก และให้คำแนะนำต่าง ๆ ดีมากค่ะ 

รายการที่น่าสนใจ และเลือกสั่ง เป็นชุดเบนโตะ ส้มตำไทย ไก่ย่าง ข้าวเหนียวขาว (129 บาท) ซึ่งขอเปลี่ยนข้าวเหนียวขาวเป็นข้าวเหนียวดำได้ จึงเปลี่ยนเป็นข้าวเหนียวดำค่ะ

สั่งเครื่องดื่มเป็นน้ำเปล่า ตอนพนักงานมาเสิร์ฟ เปลี่ยนใจ อยากดื่มชาอู่หลง จึงขอเปลี่ยน ทางร้านก็เปลี่ยนให้ ได้ชาอู่หลงกลิ่นมะลิ (25 บาท) ค่ะ

ชุดเบนโตะ (ไม่ได้มาในกล่องแบบเบนโตะ) 

ไก่ย่างหอม หนังกรอบ เนื้อนุ่ม ทานพร้อมแจ่ว รสชาติดีค่ะ

ส้มตำไทย มะละกอกรอบ ถั่วลิสงคั่วกรอบ หอม ปรุงรสเปรี้ยวนำ หวานตาม แซ่บ แซ่บ ค่ะ

ข้าวเหนียวดำ หอม นึ่งมาร้อน ๆ กรุบ นุ่ม หนึบกำลังดี ใส่มาในถุงพลาสติกเก็บในภาชนะสาน 

โดยรวมอาหารรสชาติดี เครื่องดื่มชาอู่หลงหอม ร้านนี้ขอชมเรื่องการบริการเป็นพิเศษ..ดีเยี่ยมค่ะ


**ร้านมีบริการส่งด้วยนะคะ ถ้าอยู่ในพื้นที่บริการ ค่าส่ง 40 บาท ไกลกว่านั้นคิดตามระยะทางค่ะ **

~Tel. 062-2031533 ~


